7UP พุ่ง 10% รับแผนลงทุน 2 รฟฟ.มชนพลังงานไฮบริดภาคใต้ กำลังผลิตรวม 5 MW
7UP พุ่ง 10% รับแผนลงทุน 2 โรงไฟฟ้าชุมชนพลังงานไฮบริดภาคใต้ กำลังผลิตรวม 5 MW ล่าสุดอยู่ที่ 0.42 บาท บวก 0.04 บาท หรือ 10.53% มูลค่าซื้อขาย 17.59 ล้านบาท
7UP พุ่ง 10% รับแผนลงทุน 2 โรงไฟฟ้าชุมชนพลังงานไฮบริดภาคใต้ กำลังผลิตรวม 5 MW ล่าสุดอยู่ที่ 0.42 บาท บวก 0.04 บาท หรือ 10.53% มูลค่าซื้อขาย 17.59 ล้านบาท
20 เม.ย. 2563

ผู้สื่อข่าวรายงานว่า ราคาหุ้น บริษัท เซเว่น ยูทิลิตี้ส์ แอนด์ พาวเวอร์ จำกัด (มหาชน) หรือ 7UP ล่าสุด ณ เวลา 11.23 น. อยู่ที่ 0.42 บาท บวก 0.04 บาท หรือ 10.53% สูงสุดที่ 0.42 บาท ต่ำสุดที่ 0.39 บาท ด้วยมูลค่าซื้อขาย 17.59 ล้านบาท

ทั้งนี้ นายสิทธิชัย กฤชวิวรรธน์ ประธานเจ้าหน้าที่บริหาร 7UP เปิดเผยถึงความคืบหน้าการลงทุนของบริษัทฯ ว่า ขณะนี้บริษัทฯอยู่ระหว่างการเจรจาเข้าลงทุนโรงไฟฟ้าชุมชนในพื้นที่ภาคใต้ โดยจะเป็นโรงไฟฟ้าระบบไฮบริด หรือการผลิตไฟฟ้าแบบผสมผสานเชื้อเพลิง จากพลังงานหมุนเวียนที่ใช้แหล่งพลังงานจากชีวมวล (Biomass) สมผสานกับชีวภาพ (Biogas) จำนวน 2 โรง กำลังการผลิตไฟฟ้ารวมกัน 5 เมกะวัตต์
ขณะเดียวกันอยู่ระหว่างการเจรจาเพิ่มเงินลงทุนในกิจการดำเนินธุรกิจสาธารณูปโภคจำหน่ายน้ำดิบให้กับการประปาส่วนภูมิภาค(กปภ.)ในพื้นที่ภาคใต้เช่นกัน คาดว่าทั้ง 2 โครงการลงทุนดังกล่าวจะได้ข้อสรุปในช่วงไตรมาส 3/63 นี้ โดยธุรกิจจำหน่ายน้ำดิบคาดว่าจะสามารถรับรู้รายได้ในช่วงปลายปี เนื่องจากเป็นกิจการที่ได้ดำเนินการอยู่แล้ว ขณะที่โรงไฟฟ้าไฮบริดคาดว่าน่าจะเริ่มรับรู้รายได้ภายในปี 64
“แผนการลงทุนดังกล่าวเป็นไปตามกลยุทธ์ทางธุรกิจของบริษัทฯ ในการขยายการลงทุนเข้าสู่ธุรกิจพลังงาน และสาธารณูปโภค เพื่อกระจายฐานรายได้ ลดความเสี่ยงจากการพึ่งพิงธุรกิจขายแก๊สและน้ำมัน ซึ่งขณะนี้พบว่าปริมาณความต้องการใช้และราคาขาย ลดลงรับผลกระทบจากสถานการณ์การแพร่เชื้อของไวรัสโควิด-19 ทั้งนี้กรณีการลงทุนโรงไฟฟ้าเป็นไปตามแผนจะทำให้บริษัทฯมีสัดส่วนการลงทุนในโรงไฟฟ้ารวม 20 เมกะวัตต์ และมีส่วนเสริมให้รายได้ของบริษัทฯเติบโตอย่างมีเสถียรภาพ เพราะรายได้จากการขายไฟและน้ำจะเป็นรายได้ที่เกิดขึ้นเป็นประจำ(Recurring Income)”
สำหรับแหล่งเงินลงทุนในการเข้าลงทุนในธุรกิจต่าง ๆ นั้น บริษัทจะอาศัยกระแสเงินสดจากการดำเนินงาน และจัดเตรียมวงเงินหุ้นกู้จำนวน 2,000 ล้านบาท โดยจะนำเสนอให้ที่ประชุมผู้ถือหุ้นพิจารณา ซึ่งจะจัดขึ้นในวันที่ 26 พฤษภาคม 2563